recursal/SuperWikiNEXT-32B huggingface dataset:
Et **infinitt verb** er et verb som i norsk står i verbformene presens partisipp (*løpende*), perfektum partisipp (*løpt*) eller infinitiv (*å løpe*). Andre språk kan ha flere infinitte former som gerundium og supinum. Infinitte verb kan ikke stå alene som verbal i en setning, men må stå sammen med et eller flere hjelpeverb, som f.eks. *er*, *har* eller *kan*. En setning kan bare inneholde ett finitt verb, men kan ha flere infinitte. Det finitte verbet står i norsk enten i presens eller preteritum. Det meningsbærende infinitte verbet kalles hovedverb, mens andre finitte og infinitte verb i setningen kalles hjelpeverb.

Noen eksempler:

Vi skal synge i morgen.
*Skal* er et finitt hjelpeverb i presens og *synge* er et infinitt hovedverb i infinitiv.

Du skulle ha kjøpt boka i går.
*Skulle* er et finitt hjelpeverb i preteritum, *ha* er et infinitt hjelpeverb i infinitiv og *kjøpt* er et infinitt hovedverb i perfektum partisipp.

Søknaden er behandlet og innvilget.
*Er* er et finitt hjelpeverb i presens, *behandlet* og *innvilget* er infinitte hovedverb i perfektum partisipp.

Referanser
----------

1. ↑  Bordal, Guri (25.09.2013). «Verb». Store norske leksikon. Besøkt 14.11.2016.
2. ↑  Verb; ordnett.no
3. ↑  Verbal; Norsksidene, pedit.no

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BNF **·** BNF (data) **·** NDL
 |
**Strand restaurant** på Stabekk i Bærum kommune åpnet i juni 1924. Bygninger og eiendommen Strandbakken ble kjøpt i 1923 og eies i dag[*når?*] av Bærum kommune.[] Anlegget er tilrettelagt for restaurantvirksomhet og leies ut. Det ble også bygget badehus og plass for småbåter på eiendommen. På området er det også et friluftsteater. Området er et viktig fritids- og rekreasjonsområde, åpent for alle.[]

Historikk
---------

Eiendommen Strandbakken er opprinnelig en husmannsplass. I 1873 ble eiendommen kjøpt av høyesterettsadvokat Henrik Homan som landsted. Homan-familien bygget i 1920-årene den bygningen som i dag er kjent som Strand restaurant. Bærum kommunestyre (herredsstyre) vedtok enstemmig å kjøpe eiendommen «Strand» i 1923. Samlet areal var da på 56 mål, med over 200 meter strandlinje. Store deler av eiendommens skogareal opp mot Drammensveien ble fradelt og solgt i 1920-årene. Hovedbygningen på Strand ble utvidet av med en ekstra etasje av Bærum kommune på 1920-tallet. 

Stedet har også vært fergeleie for lokalfergene «Bærum I» og «Bærum II».
**Svetlana Aleksejevna Gladysjeva** (russisk *Светлана Алексеевна Гладышева*; født 13. september 1971 i Ufa) er en tidligere russisk alpinist.

Allerede i hennes første sesong i verdenscupen stod hun for en overraskelse i VM 1991 i Saalbach-Hinterglemm i utfor. Hun tok bronse bak Petra Kronberger og Nathalie Bouvier. i super-G-rennet under OL 1994 i Lillehammer kjørte Gladysjeva med startnummer 35 seg helt uventet til sølvmedalje, bare slått av Diann Roffe-Steinrotter.

Hun oppnådde senere flere pallplasser i verdenscupen, den eneste seieren kom 7. desember 1996 i super-G i Vail, foran Pernilla Wiberg og Carole Montillet. Hun kunngjorde at hun la opp som alpinist våren 1998.

Pallplasseringer i verdenscupen
-------------------------------

| Dato | Sted | Disiplin | Plassering |
| --- | --- | --- | --- |
| 9. mars 1991 | Canadas flagg Lake Louise | Utfor | 3 |
| 11. januar 1992 | Østerrikes flagg Schruns | Utfor | 3 |
| 7. desember 1996 | USAs flagg Vail | Super-G | 1 |

Referanser
----------

Eksterne lenker
---------------

* (en) Svetlana Gladysjeva – Olympedia Rediger på Wikidata

* (en) Svetlana Gladysjeva – Sports-Reference (OL-resultater – arkivert) Rediger på Wikidata

* (en) Svetlana Gladysjeva – FIS (alpint) Rediger på Wikidata

* (en) Svetlana Gladysjeva – ski-db.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Bala** (walisisk **Y Bala**) er en markedsby i Gwynedd i det nordlige Wales, ved nordenden av Balasjøen, omkring 27 km nordøst for Dolgellau. Befolkningstallet er ca. 1980 (2001). Byen består ikke av så mye mer enn en bred gate, Stryd Fawr (walisisk for « stor gate», på engelsk gjerne kalt «High Street»).

I det 18. århundre var Bala velkjent for produksjon av flanell, strømper og hansker. 

Balatårnet er en ni meter høy kunstig haug, 15 m i diamter ved bakkenivå. Man trodde tidligere at den markerte stedet hvor det hadde ligget en romersk militærleir, men den er antagelig fra en tidligere befestning. 

Den kalvinistiske retningen innen Metodistkirken har hatt sin teologiske høyskole i Bala siden 1712. Byen har en statue av Thomas Charles (1755–1814), en framstående teolog som var hovedmannen bak grunnleggelsen av British and Foreign Bible Society. 

Bala var vertskap for den nasjonale Eisteddfod i 1967 og 1997.

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** SUDOC **·** GeoNames **·** GeoNames **·** BBC Things **·** MusicBrainz
 |
Torødstranda
Flyfoto av Torødstranda, 1967. Foto: Widerøe/Vestfoldmuseene 
**Stranda** er et sted sørøst på Nøtterøy i Færder kommune og en del av grunnkretsen Torød. Stranda ligger like sør for Middelborg og sørøst for Torød. Stranda ligger i en liten vik rettet mot Søndre Årøy. Viken danner utgangspunktet for den lokale stranden, Torødstranda.

Stedsnavnet, Stranda, refererer til det den gamle strandsittergården som først lå her på 1600-tallet. En større gård lå her fra starten av 1800-tallet. Stranda huset i denne perioden også et skipsbyggeri. Selve gården på stedet ble brent av Nøtterøy kommune i 1976. Etter fjerningen av gården er stedet mest kjent for å huse Torødstranda. Som navnet Torødstranda tilsier, regnes Stranda gjerne som en del av det større tettstedet Torød.

Referanser
----------

1. ↑  Lorens Berg: Nøtterø – En bygdebok, 1922 –
2. ↑  Kulturminner på Nøtterøy[*død lenke*]
3. ↑  Holm, Tore: «Da Stranda gård ble brent» – *Njotarøy* 1993 (Årsskrift for Nøtterøy Historielag)

Eksterne lenker
---------------

* Kart over Torød og Stranda[*død lenke*]
**Kentoshisen** var et skip for passasjertrafikk mellom Japan og Kina helt tilbake til 600-tallet for over 1 400 år siden.

Skipene har spilt en viktig rolle for overføring av kinesisk kultur til de japanske øyene. De japanske utsendingene som dro til Kina og tilbake ble omtalt som *kentoshi*, derav betegnelsen på de store skipene i tiden mellom 1000-tallet og 1200-tallet ble avbildet på flere illustrasjoner som er bevart. Den tydeligste beskrivelsen av en kentoshisen kom fra manuskripten med illustrasjoner om Shotoku Taishi, allerede utarbeidet på 1000-tallet.

Flere modeller er konstruert på grunnlag av illustrasjoner inkludert stikk som viste et havgående fartøy med to master og flere overbygninger med plattgattede ender. Mellom de tverrgående bjelkene som stakk ut av skroget er det lagt et rammeverk for bruk av årer. Langs relingene var det reist et gitterverk. Som et rent passasjerskip etter datidens standard var det ment som et behagelig transportmiddel med store overbygninger, men på dette punktet finnes ulike tolkninger av det egentlige utseendet.

Kentoshidelegasjonene
---------------------

Ulike ruter man antok var brukt av kentoshisen skipene mellom Japan og Kina. De første *kentoshi*delegasjoner reiste etter 605 e.Kr etter den kinesiske keiser Yangdi (*kensui taishi*) av Sui-dynastiet sendte et brev til det landet man kjente som Wa. Den japanske prins Shōtoku som hadde overtatt makten som regent i Japan, sendte budbringeren Ono no Imuko til det keiserlige hoffet der han leverte brevet med svaret til keiser Yangdi som dog ble lettere fornærmet av budbringerens hilsen:

«Fra herskeren av Soloppgangens land (*nihon/hi izuru*) til herskeren av Solnedgangens land.»
Dette ble begynnelsen på den kinesiske innflytelse kulturelt sett på det japanske, det ble knyttet direkte forbindelser med Kina, og hundrevis av japanske spesialister kom til Kina for å lære så mye som mulig ved kunnskapens kilder. Etter hjemkomsten skulle disse bli de faktiske byggmestrene i staten som hadde blitt opprettholdt av prins Shotoku som tok buddhismen til seg. Den eldre kulturen på de japanske øyene ble dels helt avløst av den nye kulturen som ble bygd på de kinesiske kulturelle impulser innenfor teknologi, religion, filosofi, kunst, institusjon og sosiale reformer og det vokste fram en moderne stat med et politisk system opprettholdt av en sentraladministrasjon.

Seksten ganger var offisielle delegasjoner kalt *kentoshi* sendt til Kina mellom 630 og 894 med opptil 600 personer på det meste. De representerte de privilegerte på toppen av samfunnsstigen. Sui-dynastiet og senere Tang-dynastiet mottok delegasjonene og gav dem opplæring i den hensikt om å sprede kinesiske kultur til fremmede områder.

Sjøferdene var ikke uten fare, tilsammen 48 skip var sendt i grupper på to til fire skip i årene mellom 630 og 894 på en lang reise hver gang om våren. 12 skip forulykket underveis, en delegasjon under en ekspedisjon hadde mellom 240 og 550 personer med seg.

Eksterne lenker
---------------

* 35 modell guideinformasjon
* Artikkel om Kentoshisen
Må ikke forveksles med Kenwood Corporation.

En historisk Kenwood Chef
**Kenwood** er en produsent av kjøkkenapparater. Det ble etablert i England i 1947 og eies siden 2000 av De'Longhi Group. 

Kenwood designer, utvikler, produserer og selger hvitevarer som kjøkkenmaskiner, stavmiksere, foodprosessorer, blendere, saftpresser, vannkokere, brødristere og kaffetraktere.

Historie
--------

Selskapet ble grunnlagt av Kenneth Maynard Wood i 1947 i byen Woking. Opprinnelig begynte produksjonen i garasjen hans. Hans forretningsidé var å hjelpe og frigjøre kvinnene fra kjøkkenarbeid ved å designe arbeidsbesparende enheter. I 1962 vokste selskapet ut av sin opprinnelige fabrikk og flyttet til Havant hvor det fortsatt opererer fra i dag. Det første produktet var brødristeren A100 oppfunnet av Wood og markedsført i 1947. Det var den første i sitt slag i Europa som kunne riste brød på begge sider.

I 1950, ble den første utgaven av Kenwood Chef-kjøkkenmaskinen lansert på utstillingen «Ideal Home Exhibition». Selskapets første food prosessor ble lansert i 1979.

I 1989 etablerte virksomheten sin første fabrikk i Kina.

Kenneth Wood døde i en alder av 81 etter kort tids sykdom i 1997. Kenwood sluttet seg til De'Longhi Group i 2000. Den opprinnelige designeren av «Kenwood Chef», Kenneth Grange, ble slått ridder i 2013 for sine innsats for designfaget.

Referanser
----------

1. ↑  Built to last, not surpassed: Your old appliances still on the go.
2. ↑   Ken Wood i «Making the Modern World»
3. ↑  «*Kenwood:* Kenneth Grange». Arkivert fra originalen 20. januar 2015. Besøkt 15. mars 2015.

Eksterne lenker
---------------

* (mul) Offisielt nettsted Rediger på Wikidata

* (en) Kenwood Limited – kategori av bilder, video eller lyd på Commons Rediger på Wikidata
* Websiden til Kenwood Norge
**Kenwyne Joel Jones** (født 5. oktober 1984 i Point Fortin i Trinidad og Tobago) er en tidligere profesjonell fotballspiller som blant annet spilte spiss for den walisiske Premier League-klubben Cardiff City. Han har tidligere spilt for flere andre engelske klubber som f.eks. Stoke City, Sunderland AFC, Southampton FC, Sheffield Wednesday FC.

Klubbkarriere
-------------

Han begynte på sin profesjonelle fotballkarriere sammen med klubben Joe Public fra hjemlandet Trinidad og Tobago i 2002. Han ble overført til klubben W Connection i 2002, og han spilte for landslaget til Trinidad og Tobago i 2003 i en landskamp mot Finland. I 2004 ble han med i det britiske Southampton FC, hvor han spilte som spiss. Han ble senere lånt ut til flere andre engelske klubber som Sheffield Wednesday og Stoke City som han spilte for i 2004/2005-sesongen. 

Han hadde tidligere hatt spilleforsøk for Manchester United FC og Middlesbrough FC i 2002, og ett ytterligere forsøk for West Ham United FC og Rangers FC i 2004. Før starten av 2006/2007-sesongen, scoret Jones et hattrick mot klubben RSC Anderlecht. I Football League Championship scoret Jones to mål mot Birmingham City FC den 29. november, en kamp som endte med 4-3 til Southampton. 

Den 26. desember 2006 mottok han det første røde kortet i hans fotballkarrieren for å ha dyttet motspilleren Mark Hudson under kampen mot Crystal Palace FC. Han scoret ytterligere to mål mot Southend United FC i en 4-1 seier på den siste dagen i denne sesongen. Han avsluttet den sesongen med 16 mål.

Landslagskarriere
-----------------

Jones fikk sin debut for Trinidad og Tobago den 29. januar 2003 i en vennskapskamp mot Finland. Den 1. juni 2008 fikk Jones en skade i kneet under en kollisjon med keeper David James i det syvende minutt av landskampen mellom Trinidad & Tobago og England, som Trinidad og Tobago tapte 3-0.

Eksterne lenker
---------------

* (en) Kenwyne Jones – FIFA Rediger på Wikidata

* (en) Kenwyne Jones – Major League Soccer Rediger på Wikidata

* (en) Kenwyne Jones – Transfermarkt Rediger på Wikidata

* (en) Kenwyne Jones – national-football-teams.com Rediger på Wikidata

* (en) Kenwyne Jones – WorldFootball.net Rediger på Wikidata

* (en) Kenwyne Jones – Soccerbase.com Rediger på Wikidata

* (en) Kenwyne Jones – FootballDatabase.eu Rediger på Wikidata

* (en) Kenwyne Jones – Soccerway Rediger på Wikidata

* (en) Kenwyne Jones – FBref Rediger på Wikidata

* (es) Kenwyne Jones – as.com Rediger på Wikidata

| * v
* d
* r
Trinidad og Tobagos tropp – VM i fotball 2006 |
| --- |
| 
* 1 Hislop
* 2 Cox
* 3 A. John
* 4 Andrews
* 5 Sancho
* 6 Lawrence
* 7 Birchall
* 8 Gray
* 9 Whitley
* 10 Latapy
* 11 Edwards
* 12 Samuel
* 13 Glen
* 14 S. John
* 15 Jones
* 16 Wise
* 17 Charles
* 18 Theobald
* 19 Yorke
* 20 Scotland
* 21 Jack
* 22 Ince
* 23 Wolfe
* Landslagstrener: Beenhakker

 | Flagget til Trinidad og Tobago |
**Kentisk** var en sørlig dialekt av angelsaksisk som ble snakket i det angelsaksiske kongedømmet Kent (angelsaksisk: *Cantaware Rīce*, «kenternes rike») i tidlig middelalder i England. Kentisk var det ene av fire dialektgrupper av angelsaksisk. De andre tre var mercisk, nordhumbrisk (som kollektivt var kjent som angliske dialekter) og vestsaksisk.

Hver av disse dialektene var assosiert med et uavhengig kongerike på de britiske øyer. Kentisk dialekt ble snakket i det området som er dagens grevskap Kent, Surrey, sørlige Hampshire og Isle of Wight av hovedsakelig folkegruppen jyder som innvandret til disse områdene fra dagens Danmark fra og med midten av 400-tallet. 

Av disse kongerikene ble hele Northumbria og det meste av Mercia oversvømmet av nordboere fra Skandinavia, vikinger, i løpet av 800-tallet, hovedsakelig fra Danmark, men siden også fra Norge. Deler av Merica og hele Kent ble forsvart mot nordboerne, men ble deretter integrert inn i kongedømmet Wessex. På grunn av maktkonsentrasjonen og presset fra nordboerne, er det lite eller ingen skriftlige bevis på utviklingen av angelsaksiske dialekter utenfor Wessex etter kong Alfred av Wessex' forening før den språklige perioden med mellomengelsk (fra omkring begynnelsen av 1100-tallet til slutten av det 1400-tallet).

Referanser
----------

1. ↑   Campbell, Alistair (1959): *Old English Grammar*. London: Oxford University Press, ISBN 0-19-811943-7, s. 4
2. ↑   Skeat, W.W. (1911): *English Dialects, from the Eighth Century to the Present Day*. Cambridge.
3. ↑  Bennett, J.A.W. & Smithers, G.V. (1968): *Early Middle English Verse and Prose*. Oxford
4. ↑  Dickins, Bruce, & Wilson, R.M. (1951): *Early Middle English Texts*. Bowes & Bowes, Cambridge.

Eksterne lenker
---------------

* «Introduction to the Kentish Dialect», *Historic Kent* (via *Archive.org*)

  


|  |  |
| --- | --- |
| Oppslagsverk/autoritetsdata | Encyclopædia Britannica
 |
***The Rocker*** er en komedie fra 2008. Filmen er regissert av Peter Cattaneo, og har Rainn Wilson, Josh Gad, Teddy Geiger, Emma Stone og Christina Applegate i hovedrollene.

Handling
--------

På 1980-tallet var Robert «Fish» Fishman (Rainn Wilson) en trommeslager som hadde en karriere foran seg da han var med i metallbandet Vesuvius. Men da bandet blir tilbudt platekontrakt, vraker de andre bandmedlemmene Fish til fordel for nevøen av presidenten for plateselskapet, og han blir stående igjen uten noen ting. Vesuvius slår gjennom, og Fish tilbringer de neste 20 årene i bitterhet.

20 år senere lever Fish et miserabelt liv. Han har nettopp blitt dumpet av kjæresten og fått sparken fra sin kjedelige jobb, og må flytte inn hos søsteren Lisa (Jane Lynch), hennes mann og to barn. Så, mens han bor på loftet og ser etter en jobb, dukker det opp en mulighet han har ventet på. Lisas sønn – og Fishs nevø – Matt (Josh Gad) spiller i high school-bandet A.D.D. sammen med vennene Curtis (Teddy Geiger) og Amelia (Emma Stone). De skal spille på skoledansen, men trommeslageren gir seg – og Fish tilbyr seg naturligvis å steppe inn.

Skoledansen blir en katastrofe, men Fish gir seg ikke, og skaffer dem en ny spillejobb, noe som fører dem ut på veien i ekte rockebandstil. Denne gangen skal ingenting stoppe ham fra å få leve ut det bekymringsløse rockestjernelivet han alltid har drømt om.

Rolleliste
----------

| Rolle | Skuespiller |
| --- | --- |
| Fish | Rainn Wilson |
| Kim | Christina Applegate |
| Matt | Josh Gad |
| Curtis | Teddy Geiger |
| Amelia | Emma Stone |
| Stan | Jeff Garlin |
| Lisa | Jane Lynch |
| David Marshall | Jason Sudeikis |
| Lex | Will Arnett |
| Gator | Howard Hesseman |
| Kerr | Fred Armisen |
| Trash | Bradley Cooper |
| Sticks | Lonny Ross |
| Billy | Jon Glaser |
| Carol | Jane Krakowski |
| Violet | Samantha Weinstein |
| Kip | Demetri Martin |
| Aziz | Aziz Ansari |
| Erica | Ellie Knaus |

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) *The Rocker* på Internet Movie Database Rediger på Wikidata

* (sv) *The Rocker* i Svensk Filmdatabas Rediger på Wikidata

* (da) *The Rocker* i Danmark Nationale Filminstitut Rediger på Wikidata

* (en) *The Rocker* på AllMovie Rediger på Wikidata

* (fr) *The Rocker* på Allociné Rediger på Wikidata

* (nl) *The Rocker* på MovieMeter Rediger på Wikidata

* (en) *The Rocker* på Turner Classic Movies Rediger på Wikidata

* (en) *The Rocker* på American Film Institute Rediger på Wikidata

* (en) *The Rocker* på Rotten Tomatoes Rediger på Wikidata

* (en) *The Rocker* på Metacritic Rediger på Wikidata
Hovedfasaden på Stiftsgården i Trondheim. Veggen har trekantmotiv både over inngangsdøren og over gesimsen.  Foto: HuBar 
**Frontispis** (fra fransk: *frontispice*; av middelalderlatin: *frontispicium*, «fasade») er en arkitektonisk betegnelse på midtpartiet av en bygning, ofte framskutt eller markert ved en gavl. Det brukes både om et framskutt fasadeparti i forbindelse med hovedinngangen på en bygning, hvis det avsluttes øverst med et gavlmotiv, og det brukes om en frontgavl over øverste gesims på en fasade, også der fasaden nedenfor ikke er trukket frem. Oppbygget over gesimsen er som regel utformet som en trekant, men begrepet brukes enkelte steder om oppbygg med en annen utforming, eksempelvis med buet avslutning.

Frontispisen har sin opprinnelse i gavltrekanten i antikke templer. Dette arkitekturmotivet kalles også tympanon. 

Betegnelsen kan tidvis også benyttes om et bilde eller tegning vendt mot tittelsiden i en bok.

Referanser
----------

1. 1 2  «frontispis», *Bokmålsordboka*
2. ↑  Gunnarsjaa, Arne (2007), s. 265.
3. ↑  Bruun, O.D. (1999),s. 72; 202.

Litteratur
----------

* Bruun, O.D. (1999): *Arkitektur i Oslo*, Oslo: Kunnskapsforlaget. ISBN 9788257309480
* Gunnarsjaa, Arne (2007): *Arkitekturleksikon*, revidert utgave, Abstrakt forlag, ISBN 978-82-7935-241-9

  


|  |  |
| --- | --- |
| Oppslagsverk/autoritetsdata | Store norske leksikon **·** NKC
 |
**The Rockets** var et amerikansk rockeband som ble oppdaget av Neil Young etter deres debutalbum *The Rockets* i 1968. Albumet solgte bare omtrent 5 000 eksemplarer, men Young var en av bandets fans og fikk med Danny Whitten, Bill Talbot og Ralph Molina på sitt andre soloalbum *Everybody Knows This Is Nowhere* i 1969. De dannet bandet War Babies, som Young raskt døpte om til Crazy Horse. The Rockets ble oppløst da Young ønsket å samarbeide mere med Whitten, Talbot og Molina. Senere samarbeidet de fleste andre medlemmene av bandet også med Young på diverse album.

Diskografi
----------

### Singel

* 1967 «Hole in My Pocket»/«Let Me Go»

### Album

* 1968 *The Rockets*

Medlemmer
---------

* Danny Whitten – gitar, vokal
* George Whitsell – gitar, vokal
* Leon Whitsell – gitar
* Billy Talbot – bass
* Ralph Molina – trommer, vokal
* Bobby Notkoff – fiolin

Eksterne lenker
---------------

* (en) The Rockets på MusicBrainz Rediger på Wikidata

* (en) The Rockets på AllMusic Rediger på Wikidata

|  |  |
| --- | --- |
| Oppslagsverk/autoritetsdata | ISNI **·** MusicBrainz **·** AllMusic
 |
***Vasj syn i brat*** (originaltittel: *Ваш сын и брат*) er en sovjetisk film fra 1965, regissert av Vasilij Sjuksjin.

Handling
--------

En gammel mann ved navn Yermolai Voyevodin bor i en liten landsby i Sibir. Han har fire sønner, og en datter. Den eldste sønnen, Ignat, flytter til Moskva og begynner å opptre ved et sirkus. Han er fornøyd med livet sitt, og klarer å overbevise den yngre broren Maxim til å komme til hovedstaden. Maxim finner seg en jobb som arbeider veden byggeplass, men føler seg konstant ensom. Han lengter tilbake til landsbyen sin, men han er alt for stolt til å innrømme sine feilgrep og flytte hjem igjen. En annen sønn, Stepan, havner i en slåsskamp - og havner i fengsel.

Men bare tre måneder før hans planlagte løslatelse stikker Stepan av fra fengselet, og vender tilbake til landsbyen sin for å møte slektningene og hjem-stedet sitt igjen. Den gamle mannen sitter dermed igjen med favoritt-sønnen sin Vasily, og en stum datter Verka. Yermolai er veldig emosjonell på grunn av oppløsningen av familien, og drømmer om å få alle sønnene hans samlet under taket hans igjen. Faren gir den eldste sønnen Ignat skylden for å ha oppløst familien hans, og deretter narret Maxim til å flytte så lang vekk fra hjem-byen deres. Yermolai oppfordrer sønnene til å heller bruke kreftene deres på hjem-stedet. Men Ignat forstår ham ikke, og ønsker aldri å flytte tilbake til bygda.

Skuespillere
------------

* Vsevolod Sanayev som Yermolai Voyevodin.
* Leonid Kuravlyov som Stepan Voyevodin.
* Anastasia Filippova som moren deres.
* Marta Grakhova som Vera Voyevodina
* Aleksei Vanin som Ignaty Voyevodin
* Leonid Reutov som Maxim Voyevodin
* Viktor Shakhov som Vasily Voyevodin
* Nikolai Grabbe som Nikolai Ivanovich
* Alexandra Dorokhina som Sasha
* Svetlana Zhgun som Nyurka
* Vadim Zakharchenko som en doktor.
* Olesya Ivanova som Claudia
* Leonid Knyazev som Ivan Egorov, Claudias ektemann.

Referanser
----------

1. ↑  От СССР до наших дней. Десять фильмов, которые снимали на Алтае
2. ↑  ВАШ СЫН И БРАТ

Eksterne lenker
---------------

* (en) *Vasj syn i brat* på Internet Movie Database Rediger på Wikidata

* (en) *Vasj syn i brat* på AllMovie Rediger på Wikidata

* (nl) *Vasj syn i brat* på MovieMeter Rediger på Wikidata
**Stephen Warnock** (født 12. desember 1981) er en engelsk tidligere fotballspiller.

Klubbkarriere
-------------

### Liverpool

Warnock ble født i Ormskirk i Lancashire, der han i barndommen spilte for Rufford Colts og St Bedes RC High School. Etter en tid i Liverpools ungdomsakademi og på Englands ungdomslandslag, gikk han på lån hos Bradford City og Coventry City. Han gjorde sin førstelags debut for Liverpool mot Grazer AK i 2004, under kvalifiseringen til Mesterligaen.

Warnock imponerte en rekke anledninger i løpet av debutsesongen 2004/05. Hans gode form resulterte i at mer erfarne og anerkjente Harry Kewell ble satt på benken ved flere anledninger. I sin andre sesong (2005–06) spilte han først og fremst venstre-back, i konkurranse med John Arne Riise. Warnock scoret sitt første mål for klubben mot Fulham i en 5-1 seier 15. mars 2006.

### Blackburn

Det ble lenge spekulert rundt om i media at Warnock skulle inngå i en bytteavtale, der Blackburns kaptein Lucas Neill skulle gå motsatt vei. Neill skrev til slutt under for West Ham, mens Warnock gikk til Blackburn for 1,5 millioner pund. Han debuterte i FA-cupens fjerde runde, og imponerte i 4-0 seieren over Luton Town.

Den 31. januar 2007 spilte han sin første Premier League-kamp for Rovers mot Chelsea. Et par dager senere ble han utvist i en kamp mot Sheffield United, etter at han pådro seg to gule kort. Hans første mål kom den 25. februar 2007 i en ligakamp mot Portsmouth der Rovers vant 3-0.

### Aston Villa

Den 26. august 2009 ble det bekreftet at Aston Villa var i samtaler med Blackburn om en mulig overgang til Villa Park. Det ble til slutt bekreftet at Warnock hadde signert en fireårs kontrakt med Villa og ble tildelt draktnummer 25. Da Wilfred Bouma forlot Villa i 2010, overtok Warnock draktnummer 3.

Referanser
----------

Eksterne lenker
---------------

* (en) Stephen Warnock – FIFA Rediger på Wikidata

* (fr) Stephen Warnock – LÉquipe Rediger på Wikidata

* (en) Stephen Warnock – Transfermarkt Rediger på Wikidata

* (en) Stephen Warnock – national-football-teams.com Rediger på Wikidata

* (en) Stephen Warnock – WorldFootball.net Rediger på Wikidata

* (en) Stephen Warnock – Soccerbase.com Rediger på Wikidata

* (en) Stephen Warnock – FootballDatabase.eu Rediger på Wikidata

* (en) Stephen Warnock – Soccerway Rediger på Wikidata

* (en) Stephen Warnock – EU-Football.info Rediger på Wikidata

* (en) Stephen Warnock – FBref Rediger på Wikidata
* Liverpool.no om Warnock

| * v
* d
* r
Englands tropp – VM i fotball 2010 |
| --- |
| 
* 1 James
* 2 Johnson
* 3 A. Cole
* 4 Gerrard *(k)*
* 5 Dawson
* 6 Terry
* 7 Lennon
* 8 Lampard
* 9 Crouch
* 10 Rooney
* 11 J. Cole
* 12 Green
* 13 Warnock
* 14 Barry
* 15 Upson
* 16 Milner
* 17 Wright-Phillips
* 18 Carragher
* 19 Defoe
* 20 King
* 21 Heskey
* 22 Carrick
* 23 Hart
* Landslagstrener: Capello

 | Flagget til England |
En pose **froskelår** fra Vietnam.
**Froskelår** er lår av flere *Rana*-arter som selges enten ferske, røkte eller innlagt i olje. Av europeiske arter benyttes fremfor alt hybridfrosk, men også andre arter, i særdeleshet vanlig frosk, forekommer. Lenge ble det importert amerikansk oksefrosk til Italia til kulinarske formål. Den har senere spredt seg og blitt en plage, idet den spiser de fleste andre froskedyr. På grunn av dette har EU forbudt import av denne art.

De vanligste importerte asiatiske artene er *Rana crancivora* og *Rana macrodon*. Også *Hoplobatrachus rugulosus* importeres, ofte under navn av indisk oksefrosk (*Hoplobatrachus tigerinus*, tidligre *Rana tigrina*).

Smak og konsistens er likt kyllingkjøtt. Froskelår er en delikatesse med stor etterspørsel, noe som har ført til at froskepopulasjonen er blitt lidende i land som Frankrike, Italia og Belgia. På 1950-tallet ble det påbegynt intensiv import av indisk oksefrosk fra India, men da dette nesten utryddet frosken, innførte India i 1987 et eksportforbud av arten. Også i Bangladesh ble det innført et slikt forbud. Senere er istedet Indonesia største eksportland, fulgt av Kina og Tyrkia.

Ferske froskelår tilberedes på mange måter – de kan kokes og serveres i sitronsaus, knaperstekes, eller inngå i en frikassé eller suppe.

Referanser
----------

1. 1 2  *Hoplobatrachus tigerinus* Arkivert 5. juni 2011 hos Wayback Machine. IUCN (2008). Autorer: Anand Padhye et al. Lest 2009-12-06

Litteratur
----------

* Chris Mattison 1987. *Frogs & Toads of the World* s. 142-143 ISBN 0-7137-2355-6
* Kåre Fog, Adam Schmedes, Dorthe Rosenørn de Lasson 2001. *Nordens padder og krybdyr* s. 247 ISBN 87-12-02982-3

|  |  |
| --- | --- |
| Oppslagsverk/autoritetsdata | TasteAtlas **·** NDL
 |
**Mauser 1910** er en liten halvautomatisk single-action pistol kamret i kaliber 6,35 mm (.25 ACP), designet av våpenprodusenten Mauser

Historie
--------

Våpenet ble introdusert i 1910, derav navnet. I 1914 kom en oppdatert litt større modell i kaliber 7,65 x 17 mm Browning (.32 ACP), og våpenet fikk da navnet Mauser 1914. I 1934 kom det en ny versjon med en annen skjefteform, med mer kurve på baksiden av skjeftet, og denne fikk navnet Mauser 1934.

Bruk
----

Pistolene var populære blant tyske offiserer under den andre verdenskrig, og store mengder gikk bl.a til den tyske Kriegsmarine og Luftwaffe. Etter krigen var det store mengder igjen av disse pistolene i Norge, og modellene ble brukt av det norske Politi i lang tid frem til de skiftet til Smith & Wesson revolvere på slutten av 70-tallet.

  


**Spesifikasjoner**| Modell | Vekt | Lengde | Løp | Kaliber | Magasin |
| --- | --- | --- | --- | --- | --- |
| Mauser 1910 | 425gram | 116mm | 80mm | 6,35mm | 9 skudd |
| Mauser 1914 | 600gram | 152mm | 86mm | 7,65mm | 8 skudd |
| Mauser 1934 | 600gram | 152mm | 86mm | 7,65mm | 8 skudd |

Kilder
------

* Modern Firearms

Eksterne lenker
---------------

* (en) Mauser M1910 – kategori av bilder, video eller lyd på Commons Rediger på Wikidata

Portal: Andre verdenskrig
**Toyota Auris HSD** er den første fullhybridbilen som er serieprodusert i Europa. Modellen som hører til i kompaktklassen (C-segmentet) ble lansert i Norge i september 2010. HSD-modellen deler E150-plattformen med Toyota Auris og Toyota Corolla.

Konseptet ble vist første gang på bilutstillingen i Frankfurt i 2009. Denne utgaven hadde den såkalte Toyota Hybrid Synergy Drive-teknologien, 18" lettmetallfelger med dekk med lav rullemotstand, stor bakspoiler, senket karosseri, seter, dashbord og paneler med skinntrekk, instrumentbelysning i hybridblå farge og tak med solcellepanel.

Produksjonsmodellen ble vist på bilutstillingen i Genève i 2010. Serieproduksjonen startet i mai 2010 på Toyotas anlegg i Burnaston. Bilen kom i salg i Storbritannia 1. juli 2010. Motor- og hybridteknologien er den samme som i Toyota Prius med en 1,8 liters bensinmotor med 4 sylindre og Atkinsonsyklus. Bilen har en batteripakke med nikkel-metallhydrid-batterier (NiMH). Drivstofforbruket ved blandet kjøring er 0,39 l/mil og utslippet av karbondioksider er 89 g/km etter de europeiske standardnormene.
LCR protesterer for offentlige tjenester og mot privatisering.
**Ligue communiste révolutionnaire** (LCR) var et fransk trotskistisk politisk parti grunnlagt i 1974. Partiet, som var den franske avdelingen av den fjerde internasjonale, utga den ukentlige avisa *Rouge* og tidsskriftet *Critique communiste*. Partiet ble formelt oppløst 5. februar 2009, og en del av medlemmene dannet det nye partiet Nouveau Parti anticapitaliste.

LCR ble etablert 1974 etter at partiets forgjenger *Ligue Communiste* ble forbudt i 1973. Ligue Communiste ble selv etablert i 1969 etter det kommunistiske ungdomspartiet *Jeunesses Communistes Révolutionnaires* som ble forbudt i 1968. Gruppen inkluderer også medlemmer av andre trotskistretninger.

Et stadig pågående spørsmål er en allianse med andre venstreparti i Frankrike, deriblant et annet trotskistparti *Lutte ouvrière*. De to partiene har hatt felles kandidater ved flere valg, men har hatt felles kandidat med presidentvalgene i 2003 og 2007.

Mer militante LCR-medlemmer deltar åpent i orianisasjoner som ATTAC (Association pour la taxation des transactions pour l'aide aux citoyens) og den kommunistiske fagorganisasjonen Solidaires Unitaires Démocratiques.

Referanser
----------

Eksterne lenker
---------------

* (en) Ligue communiste révolutionnaire – kategori av bilder, video eller lyd på Commons Rediger på Wikidata

* (en) Ligue communiste révolutionnaire – galleri av bilder, video eller lyd på Commons Rediger på Wikidata
**Maury Chaykin** (født 27. juli 1949 i Brooklyn, New York, død 27. juli 2010 i Toronto, Canada) var en amerikansk-født canadisk skuespiller. 

Han er mest kjent for sin rolle som detektiven Nero Wolfe. Hans far, Irving J. Chaykin (1912–2007), ble også født i Brooklyn, og var professor i regnskap ved City College of New York. Hans mor, Clarice Chaykin (født Bloomfield), ble født i Manitoba, Canada og var sykepleier.

Chaykin studerte drama ved State University of New York i Buffalo. Deretter flyttet han til Toronto, Ontario, der han bodde frem til sin død. Han var gift med den kanadiske skuespilleren Suzannah Hoffmann, som han hadde en datter, Rose, sammen. Maury Chaykin døde i Toronto 27. juli 2010, på hans 61ste bursdag, på grunn av komplikasjoner med en infeksjon i hjerteklaffen.

Chaykin hadde sin første hovedrolle i Whale Music fra 1994, hvor han spilte en utbrent rockestjerne. Chaykin ble kåret til beste skuespiller på den femtende Genie Awards for sine skuespiller-prestasjoner. I 1999 var han med i filmen Entrapment, der hovedpersonene ble spilt av Sean Connery og Catherine Zeta-Jones.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Discogs, Discogs artist-ID 3287230, besøkt 9. oktober 2017[Hentet fra Wikidata]
3. 1 2   Find a Grave, Find a Grave 55535312, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6fx9zdj, besøkt 9. oktober 2017[Hentet fra Wikidata]

Eksterne lenker
---------------

* (en) Maury Chaykin på Internet Movie Database Rediger på Wikidata

* (sv) Maury Chaykin i Svensk Filmdatabas Rediger på Wikidata

* (da) Maury Chaykin på Filmdatabasen Rediger på Wikidata

* (da) Maury Chaykin på Scope Rediger på Wikidata

* (fr) Maury Chaykin på Allociné Rediger på Wikidata

* (en) Maury Chaykin på AllMovie Rediger på Wikidata

* (en) Maury Chaykin hos Turner Classic Movies Rediger på Wikidata

* (en) Maury Chaykin hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs
 |
Toyota 2000GT
**2000GT** var en bilmodell fra japanske Toyota. Den ble produsert fra 1966 til 1968. Bare 337 eksemplarer ble bygget. I motsetning til mange av datidens japanske biler, som bygget på velprøvet gammeldags teknikk, hadde denne bilen topp moderne, avansert teknologi som ikke stod noe tilbake i forhold til konkurrentene fra Europa, biler som Jaguar E-type og Porsche 911. 

Den hadde en sekssylindret rekkemotor på to liter, og to overliggende kamaksler (DOCH), og var den første motoren fra Toyota med to overliggende kamaksler. Bilen ble produsert av Yamaha for Toyota. Motoren produserte 150 HK ved 6600 rpm, og takket være sin lave vekt kunne den klare 0-100 km/t på 10 sekunder, samt hadde en topphastighet på over 200 km/t. Den hadde ventilerte skivebremser på alle hjul, magnesiumfelger og et meget avansert hjuloppheng etter datidens standard. 

En baneutgave ble bygget, denne hadde 200 HK. Den satte 3 verdensrekorder, og 13 rekorder internasjonalt. Bilens høye pris (kostet mer enn Jaguar E-type), kombinert med at den manglet den samme merkevarefaktor som de profilerte europeiske sportsbilene, gjorde at få ble eksportert ut av Japan, og selv i Japan var det lite marked for bilen. Men idag fremstår den som en av bilhistoriens viktige biler, ikke minst fordi den bidro til å endre folks oppfatning av japansk bilteknologi. De få eksemplarer som dukker opp på dagens marked, blir priset svært høyt, noe som tilsier at den kanskje er den mest attraktive japanske veteranbilklassikeren i dag.

Kilder
------

* Toyotas sportsbilhistorie

Eksterne lenker
---------------

* (en) Toyota 2000GT – kategori av bilder, video eller lyd på Commons Rediger på Wikidata

* (en) Toyota 2000GT – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | LCCN
 |
Barkovbreen på kartet over AntarktisBarkovbreenBarkovbreenBarkovbreen på kartet over Antarktis
**Barkovbreen** er en isbre i Fimbulheimen i Dronning Maud Land. Den er åtte kilometer lang og ligger mellom Dallmannfjellet og Småskeidrista i østre del av Orvinfjella.

Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Breen ble navngitt etter den russiske geografen Aleksander S. Barkov (1873–1953) av en sovjetisk ekspedisjon som gjennomførte kartlegging av breen i 1960–61.

Kilder
------

* Composite Gazetteer of Antarctica Den vitenskapelige komite for antarktisforskning (SCAR). Katalognr. 904
* Barkovbreen *Stadnamn i norske polarområde*, Norsk polarinstitutt

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR **·** Norsk polarinstitutt

 |
Må ikke forveksles med Mauser m/1896.

**Mauser M1996**, også kjent som **Mauser M96** eller **Mauser M96 S**, er en rettrekker som ble laget av den tyske våpenprodusenten Mauser fra 1996. Våpenet hadde blindmagasin som lades fra toppen, og sluttstykket opereres ved å dra hevarmen om lag 30 grader langs våpenets lengdeakse. Avtrekksvekten er litt over 2 kg og er ikke justerbar. Grunnet avtrekkets konstruksjon har det vist seg vanskelig å lette avtrekket uten at det oppstår problem med lette tennhetteanslag.[] Låseklakkene har en liten vinkel for å hjelpe med primærutdrag. Treskjeftet har en slank utforming, og høyden på kolbekammen er tilpasset skyting med jernsikter. Låskassen er boret for montering av kikkertmontasje.

Mauser M1996 ble ikke umiddelbart en stor kommersiell suksess sammenlignet med konkurrenter som Blaser R93 lansert 3 år tidligere. Patent og rettighetene til M1996 ble siden kjøpt opp og videreført av Røssler under modellnavnet **Rößler Titan 16** som fremdeles produseres per 2020. Navnet Titan 16 kommer fra at sluttstykket har to rader med 8 låseklakker, som gir 16 låseklakker til sammen. Titan 16 er et systemvåpen hvor hurtig pipeskift kan utføres ved hjelp av en sekskantnøkkel. Til forskjell fra M1996 har Titan 16 justerbart direkteavtrekk.

Se også
-------

* Mauser M12
* Mauser M18
* Tikka T3

Referanser
----------

1. ↑  Mauser M 96 100 år senare | Jaktjournalen
2. ↑  Mauser M1996 Straight Pull Rifle - Revivaler
3. ↑  Roessler Titan 16 Luxury straight-pull hunting rifle by Hugh Nicholas
4. ↑  Rößler Titan 16 in .30-06 Springfeld | TEST & TECHNIK
5. ↑  The All-Un-American Straight-Pull Bolt-Action Rifle | Gun Digest

Eksterne lenker
---------------

* Brukermanual Mauser M1996[*død lenke*]
* Brukermanual Mauser M1997[*død lenke*]
**Punkthalvspinner** (*Ochropacha duplaris*) er en sommerfugl som tilhører familien halvspinnere (Drepanidae). Denne grå arten forekommer over det meste av Norge. Den kan skilles fra de andre grå halvspinnerne på at den har to små, svarte flekker i forvingen som ligner et :-tegn.

Utseende
--------

En middelsstor (vingespenn 30 – 35 mm), slank, grå spinner. Antennene er trådformede. Forvingen er avrundet trekantet, forholdsvis smal, grå, med diffuse, lyse tverrstriper som noen ganger er nesten usynlige, litt utenfor midten med to små, runde, svarte flekker. Bakvingen er silkeaktig hvit, litt mørkere langs ytterkanten. Larven er lang og tynn, blek og litt gjennomsiktig.

Levevis
-------

Punkthalvspinneren lever i løvskog og på steder med buskvegetasjon. Larvene lever på or (*Alnus* spp.) og bjørk (*Betula* spp.). De voksne sommerfuglene flyr om natten i juni – august og kommer gjerne til lys.

Utbredelse
----------

Punkthalvspinneren finnes i Mellom- og Nord-Europa og videre østover til Japan. I Norge er den vanlig nord til Troms.

Kilder
------

* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum Norvegiae.* Norsk entomologisk forening. 192 sider. ISBN 82-995095-1-3

* Nettsiden *Svenska Fjärilar*, med bildegalleri:

* Nettsiden *Norges sommerfugler*:

Eksterne lenker
---------------

* (en) *punkthalvspinner* i Global Biodiversity Information Facility Rediger på Wikidata

* (no) *punkthalvspinner* hos Artsdatabanken Rediger på Wikidata

* (sv) *punkthalvspinner* hos Dyntaxa Rediger på Wikidata

* (en) *punkthalvspinner* hos Fauna Europaea Rediger på Wikidata

* (en) *punkthalvspinner* hos NCBI Rediger på Wikidata

* (en) *Kategori:Ochropacha duplaris* – bilder, video eller lyd på Wikimedia Commons Rediger på Wikidata

* *Ochropacha duplaris* – detaljert informasjon på Wikispecies Rediger på Wikidata
Kulldagbrudd i Wyoming i USA.
**Kullgruvedrift** er utvinning eller fjerning av kull fra jorden ved gruvedrift. Når kull brukes til drivstoff ved elektrisitetsproduksjon, kalles det steaming eller termisk kull. Kull som brukes til å fremstille koks for stålproduksjon kalles coking eller metallurgisk kull.

Historikk
---------

Den eldste dypgruven som har vært i kontinuerlig drift i Storbritannia, og antagelig i verden, er Tower Colliery i nordlige del av South Wales Valleys i South Wales coalfield. Dette kullbruddet ble startet i 1805 og ved slutten av 1900-tallet ble det kjøpt av gruvearbeiderne for å unngå stengning. Tower Colliery ble endelig stengt den 25. januar 2008.

Første kullgruvedrift i USA begynte i 1748 i Midlothian, nær Richmond i Virginia.

Fra 1880-tallet ble maskiner anvendt til å skjære ut kullet (før det ble kull driftet for hand med hakke og spade.) 

Fra 1912 var dagbrudd en driftsmetode med dampdrevne bulldosere.

Referanser
----------

1. ↑  BHP Billiton Mitsubishi Alliance – Glossary Arkivert 19. juni 2008 hos Wayback Machine.
2. ↑  Historical Overview Of The Midlothian Coal Mining Company Tract, Chesterfield County, Virginia Arkivert 19. april 2007 hos Wayback Machine. Martha W. McCartney, December, 1989

|  |  |
| --- | --- |
| Oppslagsverk/autoritetsdata | Encyclopædia Britannica **·** Canadian Encyclopedia **·** Encyclopædia Universalis **·** GND **·** LCCN **·** NKC
 |
**Leon**, **Léon** eller **León** har flere betydninger.

Navn
----

* Leon (mannsnavn)
* LÉON, den svenske artisten Lotta Lindgren

Steder
------

Argentina Argentina
* León (Jujuy) – en by i provinsen Jujuy

Frankrike Frankrike
* Lyon – en by som tidligere het León

Mexico Mexico
* León (Guanajuato) – en by og en kommune i delstaten Guanajuato
* Nuevo León – en delstat

Nicaragua Nicaragua
* León (Nicaragua) – en by
* León (departement)

Spania Spania
* León (Spania) – en by
* León (provins)

Dessuten:

 Kongeriket León – en historisk stat som lå på Den iberiske halvøy

* Castilla y León - spansk autonom region

Film
----

* Léon – en fransk film fra 1994

Mat og drikke
-------------

* León (øl) – et meksikansk ølmerke.
* Leon Restaurants

Dette er en pekerside og inneholder kun pekere til forskjellige betydninger av dette ordet. Hvis du har fulgt en lenke hit, kan du kanskje gå tilbake og rette den, så den peker direkte til riktig artikkel. Se alle artikler som begynner med *Leon*.
**Brøset** er et område og et tidligere gårdsbruk i Trondheim. Området avgrenses av Valentinlyst i vest, Strindheim i nord, Tunga og E6 Omkjøringsveien i øst og Moholt i sør. Navnet kommer fra norrønt *Breiðasetr*, av *breiðr*, 'bred, vid' og *setr*, 'sete, bosted'. 

Gården Brøset lå i Strinda kommune, mellom Reitgjerdet sykehus og Bromstad. I 1861 ble et leprahospital, *Reitgjerdets pleiestiftelse for spedalske*, etablert på naboeiendommen Sommerro. Brøset og Sommerro ble kjøpt opp av Staten og slått sammen i 1920, og leprasykehuset ble senere lagt ned. I 1923 ble *Reitgjerdet asyl for særlig vanskelige og farligere sinnssyke* (Reitgjerdet sykehus) etablert her. Husene på Brøset, som opprinnelig sto på vestsiden av Brøsetvegen, ble satt fyr på av en pasient fra Reitgjerdet i 1931. De nye husene ble oppført på den andre siden av veien. Reitgjerdet sykehus ble nedlagt i 1980-årene på grunn av kritikk av pleieforholdene, blant annet rettet mot sykehusets bruk av tvangsmidler. Fra 1987 har sykehuset fungert som avdeling Brøset under Sør-Trøndelag psykiatriske sykehus, og senere underlagt St. Olavs hospital. Sikkerhetsavdelingen ved Brøset sykehus skal flyttes til Østmarka sykehus på Lade. Det nye sikkerhetsbygget skal stå ferdig i 2021.

Det er planlagt å bygge ut et større boligområde på Brøset, med inntil 1800 boliger som skal huse rundt 4000 innbyggere. Det vil også bli bygget barneskole, barnehager, parkanlegg, helse- og velferdssenter og idrettshall på Brøset.

Veier ved Brøset
----------------

* Brøsetvegen
* Brøsetflata
* Brøsetdalen
* Granåsvegen
* Anne Hogstads veg
* Ole Hogstads veg
* Armauer Hansens veg

Se også
-------

* Brøset sykehus, tidligere Reitgjerdet sykehus

Referanser
----------

1. ↑  «Nytt sikkerhetsbygg på Østmarka». St. Olavs hospital. 18. oktober 2018. Besøkt 10. november 2019.
2. ↑  «Områdeplan Brøset». Trondheim kommune. Besøkt 10. november 2019.

Litteratur
----------

* Bratberg, Terje T.V. (1996). *Trondheim byleksikon*. Kunnskapsforlaget. s. 108. ISBN 8257306428.

|  |  |
| --- | --- |
| Oppslagsverk/autoritetsdata | Store norske leksikon **·** Sentralt stedsnavnregister
 |
Gatebilde fra Wuzhong
Ma Hualongs mausoleum i Wuzhong
Wuzhong i Ningxia
**Wuzhong** (kinesisk: 吴忠市; pinyin: *Wúzhōng Shì*) er et byprefektur i Ningxia Hui i Folkerepublikken Kina.

Administrative enheter
----------------------

Byprefekturet Wuzhong har jurisdiksjon over ett distrikter (区 *qū*), ett byfylke (市 *shì*) og 2 fylker (县 *xiàn*). 

| Kart |
| --- |
|  |
| # | Navn | Hanzi | Hanyu Pinyin | Befolkning (2003 est.) | Areal (km²) | Tetthet (/km²) |
| **Distrikter** |
| 1 | Litong | 利通区 | Lìtōng Qū | 350 000 | 1 313 | 267 |
| **Byfylker** |
| 2 | Qingtongxia | 青铜峡市 | Qīngtóngxiá Sh | 250 000 | 2 424 | 103 |
| **Fylker** |
| 3 | Yanchi | 盐池县 | Yánchí Xiàn | 160 000 | 8 661 | 18 |
| 4 | Tongxin | 同心县 | Tóngxīn Xiàn | 350 000 | 7 264 | 46 |

Historie
--------

Moské i Wuzhong
I første og midtre del av 1800-tallet ble området som i dag er Wuzhong – tillike med meget av den nordlige delen av den gamle provinsen Ningxia – et arnested for jahriyya-sufiordenen (*menhuan*). Den hadde sitt hovedkvarter i byen Jinjipu (bare noen få kilometer sør for sentrum av Wuzhongs nåværende forvaltningssentrum og sentrale byområde). Under ledelse av ordenens fjerde og femte *sheiker*, Ma Yide (1770-årene – 1849) og Ma Hualong (død 1871) ble den velhavende som følge av karavanehandelen gjennom Indre Mongolia, mellom Baotou, Huhhot og Beijing. Jinjipu ble et viktig kommersielt og religiøst senter. Under Huiopprøret i 1862-1877 var Jinjipu hovedkvarteret for opprørerne i Ningxia-regionen. Men byen ble inntatt av Zuo Zongtangs styrker i januar 1871, og over ett tusen opprørere og beboere ble massakrert. Ma Hualong og hans familie og enh rekke jahriyya-ledere ble henrettet i mars 1871.

Samferdsel
----------

Kinas riksvei 211 løper gjennom området. Den fører fra Yinchuan i Ningxia Hui til Xi'an i provinsen Shaanxi.

Eksterne lenker
---------------

* Offisielt nettsted Rediger på Wikidata

* (en) Wuzhong – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
**Leominster Town Football Club** er en engelsk fotballklubb fra Leominster i Herefordshire. Klubben ble stiftet i 1893 og var en av stiftelsesklubbene for Herefordshire Football Association. Klubben spiller sesongen 2009/10 i Herefordshire Football League Premier Division. 

Klubben vant den aller første Herefordshire FA Junior Cup, der dem slo Worcester Excelsior 5-2 på Edgar Street. De første 70 årene holdt klubben til på Worcester Road. Det var også der North Herefordshire League holdt til før det ble slått sammen med Herefordshire League. På 1960-tallet tok Leominsters byråd området som dem hadde bestemt at skulle brukes til industri. Til tross for at byrådet skulle legge til rette for en ny bane skjedde dette aldri, noe som førte til at klubben måtte spille på en åker og bytte om i en campingvogn uten vann. 

Med årene ble kravene for baneanlegg i England strengere og laget måtte konkurrere om de beste spillerne med andre klubber i fylket, spesielt Hereford United. I 1994 slo Leominster Town og Leominster United (tidligere Dale United) seg sammen og tre år senere åpnet den nye banen på Bridge Street Park.

Leominster Town Ladies ble stiftet i 2005. De spiller i Kidderminster og District Ladies League. Damene vant i sin andre sesong Ligacupen, da de slo Droitwich Spa Ladies 2-1 i finalen.

Eksterne lenker
---------------

Offisiell webside